મટીરિયલની હલકી ગુણવત્તા અને અને તીવ્ર ગરમીના કારણે રોડ પરનો ડામર પીગળી રહ્યો છે. જેના કારણે રોડ પગપાળા પસાર થતા અનેક નાગરિકો તકલીફમાં મુકાઈ રહ્યા છે. રોડ પર ચોંટી ગયેલા ચપ્પલના આ દ્રશ્યો એ વાતની ચાડી ખાય છે કે તેના પર ચાલનાર નાગરિકોની શું હાલત થઈ હશે! જો કે આ ભર ઉનાળે ડામરના રોડ પર કોઈને ઊઘાડા પગે ચાલવાનું પોષાય નહીં તેમ છતાં લાચાર થઈ કેટલાક નાગરિકો ચપ્પલ ચોંટી જશે એ બીકે પોતાના પગરખા હાથમાં લઈને જ રોડ પરથી પસાર થઈ રહ્યા છે.